Regering verleng ramptoestandFoto: SAPD/Facebook Die regering het Donderdag tydens ŉ spesiale kabinetsvergadering besluit om die nasionale ramptoestand met een maand te verleng tot 15 Julie. Woordvoerder Jackson Mthembu het gesê Nkosazana Dlamini-Zuma, minister van samewerkende regering, het die versoek ingedien en die kabinet het dit goedgekeur. ŉ Nasionale ramptoestand kan, volgens wet, vir ŉ periode van drie maande afgekondig word en vir nog ŉ maand hernu word indien nodig. Pres. Cyril Ramaphosa het op 18 Maart ŉ nasionale ramptoestand afgekondig in reaksie op die Covid-19-pandemie. Maroela Media het vroeër berig ŉ besluit is ook tydens die kabinetsvergadering geneem om te appelleer teen ŉ uitspraak in die Pretoriase hooggeregshof dat die afsonderingsregulasies “ongeldig en onwettig” is. Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.